
ROZSUDOK V MENE SLOVENSKEJ REPUBLIKY Okresný súd Stará Ľubovňa sudkyňou JUDr. Janou Srokovou v rodinnoprávnej veci starostlivosti súdu o mal. dieťa A. A., nar. XX.XX.XXXX, trvale bytom B. XXXX/XX C., D. E., zastúpený kolíznym opatrovníkom Úradom práce, sociálnych vecí a rodiny Stará Ľubovňa, dieťa rodičov: matky – C. F., nar. XX.XX.XXXX, trvale bytom B. XXXX/XX C., D. E., právne zastúpená JUDr. Jaroslavom Kuchárom, LL.M., advokát, AK so sídlom Budatínska 65, Bratislava – Petržalka a otca - A. A., nar. XX.XX.XXXX, trvale bytom G. XXX, v konaní o úpravu výkonu rodičovských práv a povinností a určenie výživného takto rozhodol: Súd schvaľuje rodičovskú dohodu uzavretú medzi rodičmi v nasledovnom znení: I. Mal. A. A., nar. XX.XX.XXXX sa z v e r u j e do osobnej starostlivosti matky C. F., nar. XX.XX.XXXX s tým, že obaja rodičia sú oprávnení mal. dieťaťa zastupovať a spravovať jeho majetok. II. Otec mal. dieťaťa A. A., nar. XX.XX.XXXX je p o v i n n ý prispievať na výživu mal. A. A., nar. XX.XX.XXXX sumou vo výške 200,- eur mesačne, ktoré výživné je otec povinný uhrádzať vždy do 15 - tého dňa toho - ktorého mesiaca vopred k rukám matky mal. dieťaťa C. F., nar. XX.XX.XXXX, a to počnúc dňom 01.09.2025. III. Dlžné výživné za obdobie od 01.09.2025 do 31.12.2025 vo výške 280,- eur je otec mal. dieťaťa povinný uhrádzať v pravidelných mesačných splátkach po 50,- eur mesačne spolu s bežným výživným až do úplného vyrovnania dlhu, pod hrozbou straty výhody splátok pri neuhradení čo i len jedinej splátky. IV. Styk otca s mal. dieťaťom sa n e u p r a v u j e. V. V prevyšujúcej časti návrhu týkajúcej sa zákazu styku otca s mal. dieťaťom súd konanie a v u j e.
zast
VI. Žiaden z účastníkov nemá nárok na náhradu trov konania. odôvodnenie: 1. Podľa § 221 písm. a/ Civilného sporového poriadku /CSP/ písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania 2. Podľa § 122 Civilného mimosporového poriadku /CMP/ ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie.
3. Podľa § 2 ods. 1 zak. č. 161/2015 Z.z. Civilného mimosporového poriadku /ďalej len CMP/ na konania podľa tohto zákona sa použijú ustanovenia Civilného sporového poriadku / ďalej len CSP/ , ak tento zákon neustanovuje inak. 4. Podľa § 29 ods. 1 zákona č. 161/2015 Z.z. Civilný mimosporový poriadok ( ďalej len CMP) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Na pojednávaní dňa 09.12.2025 účastníci na základe vzájomnej komunikácie navrhli, aby súd schválil ich rodičovskú dohodu, k čomu sa pripojil aj kolízny opatrovník. V prevyšujúcej časti bol návrh vzatý späť s čím súhlasila aj druhá strana a kolízny opatrovník. 6. Pre prípad ďalšieho rozhodovania o výške výživného súd uvádza, že matka mal. dieťaťa poberá rodičovský príspevok v sume 351,- eur mesačne a prídavok na mal. dieťa v sume 60,- eur mesačne. Otec mal. dieťaťa t.č. pracuje ako živnostník aktuálne vo Vojenskej nemocnici Ružomberok ako elektrikár. Jeho priemerný mesačný príjem je cca 1.400,- eur. Mal. dieťa má vek 9-tich mesiacov. 7. Keďže po vyhlásení rozsudku sa všetci účastníci vzdali práva podať odvolanie, rozsudok v zmysle citovaných zákonných ustanovení nemusí obsahovať odôvodnenie. 8. O trovách konania súd rozhodol v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti výroku, ktorým bola rodičovská dohoda schválená rodičia nie sú oprávnení podať odvolanie. Voči všetkým ostatným výrokom rozsudku sa vzdali práva podania odvolania, čo potvrdili svojim podpisom. Kolízny opatrovník nemá právo podať odvolanie proti tomuto rozsudku, pretože sa ho po jeho vyhlásení a po poučení o opravnom prostriedku výslovne vzdal, čo potvrdil svojim podpisom . Podľa § 44 Civilného mimosporového poriadku rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie v časti, v ktorej bola upravená starostlivosť o mal. dieťa, styk s mal. dieťaťom alebo iná ako peňažná povinnosť vo vzťahu k mal. dieťaťu, oprávnený môže podať návrh na nariadenie výkonu rozhodnutia podľa § 370 a nasl. CMP. Ak povinný dobrovoľne nesplní, čo mu ukladá vykonateľné rozhodnutie v časti, ktorým bola upravená peňažná povinnosť, oprávnený môže podať návrh na vykonanie exekúcie podľa Exekučného poriadku. Exekúciu možno vykonať zrážkami zo mzdy a z iných príjmov, prikázaním pohľadávky, predajom hnuteľných vecí, predajom cenných papierov, predajom nehnuteľnosti, predajom podniku, príkazom na zadržanie vodičského preukazu.

